Author: Ostrochovska
Last saved by: Ostrochovský Tomáš
Company: MSU

Materiál na rokovanie pre Mestského zastupiteľstva v Žiline

NÁVRH HARMONOGRAMU ZASADNUTÍ

MESTSKÉHO ZASTUPITEĽSTVA V ŽILINE 
A 
MESTSKEJ RADY V ŽILINE

V ROKU 2010

Materiál obsahuje:

1.	Návrh uznesenia
2.	Dôvodová správa
3.	Materiál – Návrh Harmonogramu zasadnutí  Mestského zastupiteľstva v Žiline a Mestskej rady v Žiline

Predkladá:
Michal Horecký
zástupca primátora mesta

Vypracovala:
JUDr. Elena Krausová
vedúca odboru organizačného
a vnútornej správy

V Žiline dňa 30.11.2009

UZNESENIE MESTSKÉHO ZASTUPITEĽSTVA V ŽILINE

Uznesenie č.__/2009

Mestské zastupiteľstvo v Žiline

I.	schvaľuje

1.	Harmonogram zasadnutí Mestského zastupiteľstva v Žiline a Mestskej rady  v Žiline v roku 2010

DÔVODOVÁ SPRÁVA

Predložený návrh harmonogramu zasadnutí Mestského zastupiteľstva v Žiline a Mestskej rady v Žiline na rok 2010 sa predkladá na prerokovanie a schválenie Mestskému zastupiteľstvu v Žiline ako iniciatívny materiál s cieľom plánovať a koordinovať prácu jednotlivých  volených orgánov samosprávy pri príprave a schvaľovaní dokumentov samosprávy mesta Žilina, ako aj s cieľom naplniť ustanovenia zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Predložený návrh harmonogramu umožňuje dobrú prípravu  jednotlivých rokovaní ako aj možnosť poslancov plánovať si využitie času pri vlastných pracovných aktivitách s účasťou na práci v poslaneckom zbore, čo môže prispieť k vyššej účasti na zasadnutiach týchto orgánov samosprávy. Časový harmonogram rešpektuje ustanovenie § 12 zákona SNR č. 369/1990 Zb. o obecnom zriadení v znení neskorších predpisov.

Návrh zahŕňa harmonogram zasadnutí mestského zastupiteľstva a mestskej rady bez návrhu jednotlivých bodov programu. Konkrétnu podobu zostavenia programu rokovaní mestského zastupiteľstva veľmi často ovplyvňujú legislatívne zmeny všeobecne záväzných právnych predpisov, aktuálna potreba riešenia spoločenských vzťahov v meste ako aj návrhy vyplývajúce z prebiehajúcich zasadnutí  mestského zastupiteľstva a požiadaviek poslancov.
Uvedené skúsenosti z príprav predchádzajúcich zasadnutí ako i z prípravy plánov práce naznačujú, že obligatórne stanovenie niektorých bodov programu je dosť konzervatívne a  býva upúšťané od ich naplnenia s  prihliadnutím na zmenenú situáciu, ktorú nebolo možné predvídať pri schválení plánu práce. Stanovenie harmonogramu zasadnutí považujeme  za efektívnejší a operatívnejší nástroj na  predkladanie materiálov mestskému zastupiteľstvu a mestskej rade. Spracovatelia materiálov môžu v požadovanom čase bez vyvolanej zmeny predkladať obligatórne, plánované alebo vyžiadané materiály.

Časové rozmedzie medzi zasadnutím mestskej rady a mestského zastupiteľstva je rovnaké ako v  roku 2009 t.j. tri týždne. Táto periodicita rokovaní orgánov samosprávy, ktorú sme v tomto roku zaviedli do praxe, vytvorila podmienky, v ktorých môžu predkladatelia reagovať na pripomienky mestskej rady najmä k  tým materiálom, u ktorých zákon vyžaduje zverejnenie po dobu najmenej 15 dní pred zasadnutím mestského zastupiteľstva a znižuje časový tlak na uskutočnenie pripomienkového konania. V nadväznosti na schválený harmonogram zasadnutí mestského zastupiteľstva a mestskej rady môžu jednotlivé komisie mestského zastupiteľstva schváliť vlastný harmonogram zasadnutí tak, aby vytvorili predpoklady pre splnenie úloh komisie v zmysle rokovacích poriadkov orgánov miestnej samosprávy v Žiline. 

Harmonogram zasadnutí mestského zastupiteľstva a mestskej rady je z hľadiska dopadu na rozpočet zohľadnený v rozpočte mesta na rok 2010. 

Harmonogram zohľadňuje aj prázdniny, tým že sa v daných termínoch zasadnutie neplánuje.
Harmonogram bol prerokovaný v komisiách mestského zastupiteľstva i na zasadnutí Mestskej rady v Žiline, ktorá odporúča mestskému zastupiteľstvu predložený návrh prerokovať a schváliť.

HARMONOGRAM ZASADNUTÍ
MESTSKÉHO ZASTUPITEĽSTVA V ŽILINE A MESTSKEJ RADY V ŽILINE 
V ROKU 2010

Zasadnutia Mestského zastupiteľstva v Žiline
15.02.2010
19.04.2010
28.06.2010
30.08.2010
18.10.2010

Zasadnutia Mestskej rady v Žiline
26.01.2010
30.03.2010
08.06.2010
10.08.2010
28.09.2010
23.11.2010
Spoločný prehľad

TERMÍNY ZASADNUTÍ
MESTSKEJ RADY V ŽILINE

TERMÍNY ZASADNUTÍ
MESTSKÉHO ZASTUPITEĽSTVA V ŽILINE

26.01.2010 | 15.02.2010
30.03.2010 | 19.04.2010
08.06.2010 | 28.06.2010
10.08.2010 | 30.08.2010
28.09.2010 | 18.10.2010
23.11.2010 | Podľa rozhodnutia predsedu NR SR o vyhlásení volieb do orgánov samosprávy miest a obcí